b'\n_START_ARTICLE_\nKsenija Jaro\xc5\xa1evait\xc4\x97\n_START_SECTION_\nBiografija\n_START_PARAGRAPH_\n1977 m. baig\xc4\x97 Lietuvos dail\xc4\x97s institut\xc4\x85. Suk\xc5\xabr\xc4\x97 skulpt\xc5\xabr\xc5\xb3 interjerams ir atviroms erdv\xc4\x97ms. Skulpt\xc5\xabroms naudojamas medis, granitas, marmuras, bronza arba aliuminis. Pagrindinis vaizdavimo objektas \xe2\x80\x93 \xc5\xbemogus. Nuo devintojo de\xc5\xa1imtme\xc4\x8dio kuria religin\xc4\x97s tematikos skulpt\xc5\xabras \xe2\x80\x93 \xc5\xa1vent\xc5\xb3j\xc5\xb3, piligrim\xc5\xb3 atvaizdus. Fig\xc5\xabrin\xc4\x99 vaizduosen\xc4\x85 derina su abstrak\xc4\x8diosios dail\xc4\x97s stilistika. K\xc5\xabriniai aptaki\xc5\xb3 form\xc5\xb3, subtilios modeliuot\xc4\x97s, taikios, ramios, metafizi\xc5\xa1kos nuotaikos, juose kartais i\xc5\xa1kalti religinio turinio tekstai._NEWLINE_Nuo 1976 m. dalyvauja parodose, nuo 1978 m. \xe2\x80\x93 skulpt\xc5\xabros simpoziumuose Lietuvoje ir u\xc5\xbesienyje. Individualios parodos surengtos Vilniuje 1990 m., 1994 m., 2000 m., 2003 m., Ein Verede, Izraelis, 1998 m., Kaune 2003 m., Juodkrant\xc4\x97je 2004 m. K\xc5\xabrini\xc5\xb3 turi Lietuvos dail\xc4\x97s muziejus, Nacionalinis \xc4\x8ciurlionio dail\xc4\x97s muziejus._NEWLINE_Iliustravo, apipavidalino knyg\xc5\xb3 (Klara Asy\xc5\xbeiet\xc4\x97: Lai\xc5\xa1kai, regula ir testamentas 1995 m.)'